**PROJEKTZALOGAJČEK – Osiguravanje školske prehrane**

**za djecu u riziku od siromaštva**

**UKUPNA VRIJEDNOST PROJEKTA**: 702.575,78 KUNA

**FINANCIRANO KROZ**: Fond europske pomoći za najpotrebitije (FEAD), Operativni program za hranu i/ili materijalnu pomoć za razdoblje 2014. – 2020. : 702.575,78 KUNA

**TRAJANJE PROJEKTA**: 12 mjeseci / 29.8.2016. – 28.8.2017.

**OPIS PROJEKTA**

Projekt „Zalogajček“ namijenjen je djeci uključenoj u osnovnoškolski program na području Krapinsko-zagorske županije koja žive u siromaštvu ili u riziku od siromaštva. Prema podacima za školsku godinu 2015/2016. od ukupno 9688 učenika osnovnih škola u Županiji za njih čak 1168 (oko 12%) obitelj zbog socijalnog stanja nije bila u mogućnosti izdvajati sredstva za obrok u školskoj kuhinji.

Stoga je cilj provedbe projekta „Zalogajček“ osigurati pružanje nefinancijske pomoći u obliku redovnog primanja obroka u sklopu školske prehrane za 756 djece tijekom šk. god. 2016/2017. Uz nositelja projekta, Krapinsko-zagorsku županiju, u projekt je uključeno ukupno 29 osnovnih škola te Grad Krapina i Općina Stubičke Toplice, kao osnivači tri od ukupnog broja partnerskih škola.

Osiguranjem redovnog primanja prehrane putem školskih obroka ciljnoj skupini – djeci koja žive u siromaštvu ili su u riziku od siromaštva – pružit će se nefinancijska pomoć na način kako je školska prehrana organizirana kod svih partnerskih organizacija (29 osnovnih škola) – u školskim kuhinjama, stoga će se spriječiti bilo kakva diskriminacija i poštivat će se dostojanstvo djece kojima je ova pomoć namijenjena.

Funkcioniranje školske prehrane u partnerskim školama sukladno je odredbama Državnog pedagoškog standarda osnovnoškolskog sustava odgoja i obrazovanja koje uključuju utvrđivanje nutricionističkih zahtjeva, uvjeta i načina organiziranja prehrane u suglasnosti s Normativima za prehranu učenika u osnovnoj školi. Obroci se u školskim kuhinjama utvrđuju na način da uključuju preporučene dnevne unose energije i hranjivih tvari, vitamina i minerala, kroz različite vrste namirnica i učestalost obroka. Uravnotežena i redovita prehrana osobito je značajna u razdoblju odrastanja, a provedbom projekta „Zalogajček“ kroz redovitu školsku kuhinju jamči se pravo djece na zdravu i odgovarajuću prehranu te se doprinosi održavanju njihovog zdravlja.

Krapinsko-zagorska županija je u uskoj suradnji sa svim partnerima i stručnim službama utvrdila set objektivnih kriterija koji definiraju najpotrebitije učenike, vodeći pritom računa da se izbjegava dvostruko financiranje, odnosno da djeca uključena u projekt „Zalogajček“ neće biti uvrštena u druge modele osiguravanja prehrane u školskoj kuhinji, a koje provode jedinice lokalne i područne (regionalne) samouprave ili iz drugih izvora.

Svaki partner je odredio koordinatora koji će biti zadužen za praćenje provedbe projekta na razini određene osnovne škole, koji će komunicirati s razrednicima i nastavnim osobljem, djecom i roditeljima kako bi utvrdio da li se status djece promijenio. Vodit će se računa o promjenama statusa kroz školsku godinu te će se temeljem diskrecijske ocjene škole, djeca ili dodatno uključivati u program ili isključiti iz programa.

**PARTNERI**

Nositelj projekta je Krapinsko-zagorska županija kao osnivač osnovnih škola na području Krapinsko-zagorske županije, no u partnerstvo su uključeni i Grad Krapina i Općina Stubičke Toplice, kao osnivači osnovnih škola u svom mjestu. Partnerstvo obuhvaća i 29 osnovnih škola:

|  |  |
| --- | --- |
| REDNI BROJ | OSNOVNA ŠKOLA |
| 1. | Osnovna škola Bedekovčina  |
| 2. | Osnovna škola Stjepana Radića, Brestovec Orehovički  |
| 3. | Osnovna škola Sveti Križ Začretje  |
| 4. | Osnovna škola Belec  |
| 5. | Osnovna škola Josipa Broza, Kumrovec  |
| 6. | Osnovna škola Marija Bistrica  |
| 7. | Osnovna škola Ljudevit Gaj, Krapina  |
| 8. | Osnovna škola Ksavera Šandora Gjalskog, Zabok |
| 9. | Osnovna škola Viktora Kovačića, Hum na Sutli |
| 10. | Osnovna škola Vladimira Nazora, Budinščina |
| 11. | Osnovna škola Janka Leskovara, Pregrada  |
| 12. | Osnovna škola Krapinske Toplice  |
| 13. | Osnovna škola Stubičke Toplice  |
| 14. | Osnovna škola Veliko Trgovišće  |
| 15. | Osnovna škola Augusta Cesarca Krapina |
| 16. | Osnovna škola Antuna Mihanovića, Klanjec  |
| 17. | Osnovna škola Ante Kovačića, Zlatar  |
| 18. | Osnovna škola Đurmanec  |
| 19. | Osnovna škola Matije Gupca, Gornja Stubica  |
| 20. | Osnovna škola Side Košutić, Radoboj  |
| 21. | Osnovana škola Oroslavje  |
| 22. | Osnovna škola Ljudevit Gaj, Mihovljan |
| 23. | Osnovna škola Pavla Štoosa, Kraljevec na Sutli  |
| 24. | Osnovna škola Zlatar Bistrica  |
| 25. | Osnovna škola Mače |
| 26. | Osnovna škola Antuna Mihanovića Petrovsko  |
| 27. | Osnovna škola Đure Prejca, Desinić  |
| 28. | Osnovna škola Konjščina |
| 29. | Osnovna škola Franje Horvata Kiša, Lobor  |

 **Posredničko tijelo 1:**

Ministarstvo za demografiju, obitelj,

mlade i socijalnu politiku

Trg Nevenke Topalušić 1

10 000 Zagreb

Telefon: +385 1 555 7111

E-pošta: FEAD@MDOMSP.HR

<http://www.mspm.hr>

**Korisnik projekta:**

Krapinsko-zagorska županija

Magistratska 1

49 000 Krapina

Telefon: +385 49 329 111

E-pošta: ured.zupana@kzz.hr

<http://www.kzz.hr>

**Projekt je financiran iz Fonda europske pomoći za najpotrebitije (FEAD)**



